# Incendi del Museu Nacional del Brasil

El 2 de setembre de 2018 es va produir un incendi al Paço de São Cristóvão de Rio de Janeiro, al Brasil, seu del Museu Nacional del Brasil, de 200 anys d'història. El museu allotjava més de 20 milions d'objectes, dels quals es van perdre gairebé el 90% en l'incident. El President del Brasil, Michel Temer, va considerar que l'incendi suposava una pèrdua "incalculable" de l'herència històrica i cultural del país. La causa de l'incendi, que va començar a les 19:30 hora local, encara no ha estat determinada.

## Antecedents

L'edifici, situat al parc Quinta da Boa Vista, va ser construït com a palau de São Cristóvāo a principis del segle xix, moment en què va ser donat a la família reial portuguesa; posteriorment seria renovat. També va ser la residència dels emperadors Pere I i Pere II del Brasil. El museu va ser ubicat en aquest edifici el 1892, tres anys després que el país es convertís en una república.
El vicedirector del museu, Luiz Fernando Dias Daniel, va exposar que la causa de l'incendi era conseqüència de la negligència dels successius governs, exposant que els comissaris havien "lluitat amb els diferents governs per aconseguir els recursos necessaris per preservar el què actualment està completament destruït", a més de que es trobava "totalment consternat i immensament enfadat." El museu no tenia cap sistema d'extinció d'aigua, tot i que tenia detectors de fum i alguns extintors. El museu no rebia l'assignació de R$520,000 reais anuals pel seu manteniment des del 2014, i va tancar temporalment el 2015 quan no es va poder seguir pagant el sou del personal de neteja i seguretat. Les reparacions d'una sala d'exhibicions molt popular es van haver de finançar mitjançant el micromecenatge, i el pressupost de manteniment del museu havia estat tallat fins al 90% el 2018. Hi havia senyals visibles de decadència abans de l'incendi, com ara parets pelades o cablejat a la vista. El museu va celebrar el seu 200 aniversari el juny de 2018 en una situació d'abandonament parcial i sense la presència de cap ministre estatal en la cerimònia.
El museu allotjava més de 20 milions d'objectes, abastant 11.000 anys d'història mundial. Contenia importants artefactes de la història del Brasil, inclosos aquells que van "ajudar a definir la seva identitat nacional". Entre els tresors més valuosos del museu s'hi trobaven les restes de Luzia, el fòssil muntat d'un Maxakalisaurus, així com una col·lecció de frescos de Pompèia; el propi edifici estava numerat com el tresor número 6 del museu, destacant els seus elements neoclàssics, la seva història colonial, i la condició de residència de la família reial portuguesa i imperial, després de la independència.

## Incendi

Poc després que el museu tanqués les portes, el 2 de setembre de 2018, es va produir un gran incendi que va afectar les tres plantes del Museu Nacional. Els bombers van ser avisats a les 19:30 hora local (22:30 UTC), arribant a l'escenari poc després. No obstant, el cap del cos va explicar que els hidrants d'incendis més propers al museu no tenien aigua, motiu pel qual van haver d'enviar camions a buscar-la en un llac proper. Segons un representant del departament de bombers, es van enviar equips a l'interior de l'edifici en flames per rescatar artefactes, tot i que no hi havia persones a l'edifici, aconseguint recuperar alguns objectes amb l'ajuda de treballadors del museu.
L'incendi es va declarar fora de control cap a les 21:00 hora local, amb grans flames i explosions ocasionals, essent combatut per bombers des de quatre sectors. Dotzenes de persones es van desplaçar a Quinta da Boa Vista per veure l'incendi. Un equip especialitzat de bombers va entrar a l'edifici a les 21:15 per bloquejar les àrees que encara no havien estat afectades per les flames i per avaluar l'abast dels desperfectes. Tot i així, cap a les 21:30 tot l'edifici havia estat envoltat pel foc, incloses les exhibicions d'habitacions imperials situades a les dues àrees localitzades a la part davantera de l'edifici principal. Els quatre guàrdies de seguretat que es trobaven en actiu al museu van aconseguir escapar; les primeres publicacions van afirmar que no hi havia hagut cap baixa, tot i que un bomber va patir cremades quan intentava rescatar el fòssil de Luzia.
Es van utilitzar dos camions de bombers amb escales giratòries, juntament amb dos camions que s'utilitzaven per proveir aigua. El cos de marina brasiler també va proveir camions de bombers, tancs d'aigua i una unitat de descontaminació d'una base propera. Es van publicar imatges a les xarxes socials que mostraven com els bombers i diversos civils rescataven artefactes de l'edifici en flames.
A les 22:00 (01:00 UTC del 3 de setembre), dotzenes d'empleats del museu es van afegir a la lluita contra les flames. Dues plantes de l'edifici ja havien quedat destruïdes en aquell moment, i el sostre s'havia esfondrat. El ministre de cultura del Brasil, Sérgio Sá Leitão, va suggerir que l'incendi l'havia provocat, probablement, o bé una fallada elèctrica, o bé una llanterna volant que havia aterrat, accidentalment, a l'edifici.

## Referències

* 1 2 3 Phillips, Dom. «'200 years of knowledge lost': fire engulfs Brazil's national museum», 03-09-2018. Arxivat de l'original el 3 setembre 2018. [Consulta: 3 setembre 2018].
* 1 2 «Brazil museum fire: Treasures at risk» (en anglès). BBC News, 03-09-2018 [Consulta: 3 setembre 2018]. Arxivat 3 de setembre 2018 a Wayback Machine.
* ↑ «Fire at Brazil National Museum engulfs 200-year-old building», 02-09-2018. Arxivat de l'original el 3 setembre 2018. [Consulta: 3 setembre 2018].
* ↑ «Vice-diretor do Museu Nacional cita 'descaso' de vários governos e que incêndio destruiu tudo» (en portuguès). G1, 02-09-2018 [Consulta: 2 setembre 2018]. Arxivat 3 de setembre 2018 a Wayback Machine.
* ↑ «'A tragedy foretold': Brazil museum had no sprinkler system». Newshub. Arxivat de l'original el 6 de setembre 2018. [Consulta: 6 setembre 2018].
* ↑ «Double Blow to Brazil Museum: Neglect, Then Flames». New York Times. Arxivat de l'original el 9 de novembre 2020. [Consulta: 6 setembre 2018].
* ↑ «Fire Devastates Brazil's Oldest Science Museum». , 03-09-2018 [Consulta: 3 setembre 2018]. Arxivat 3 de setembre 2018 a Wayback Machine.
* ↑ «Incêndio atinge o Museu Nacional na Quinta da Boa Vista, no Rio. Mais antigo do país, museu tem 20 milhões de itens e apresentava problemas de manutenção» (en portuguès). Folha de São Paulo, 02-09-2018 [Consulta: 2 setembre 2018]. Arxivat 3 de setembre 2018 a Wayback Machine.
* ↑ Londoño, Ernesto; Darlington, Shasta. «Fire Engulfs a Brazilian Museum, Threatening Hundreds of Years of History», 02-09-2018. Arxivat de l'original el 3 setembre 2018. [Consulta: 3 setembre 2018].
* 1 2 3 «Incêndio atinge Museu Nacional, no Rio – Brasil» (en portuguès). Estado de S.Paulo, 02-09-2018 [Consulta: 2 setembre 2018]. Arxivat 3 de setembre 2018 a Wayback Machine.
* ↑ «‘A lobotomy of the Brazilian memory’: Devastating fire destroys Rio’s National Museum». The Washington Post, 03-09-2018. Arxivat 5 de setembre 2018 a Wayback Machine.
* ↑ CNN, Claudia Dominguez, Flora Charner and Holly Yan, «Inferno at Brazil's National Museum causes 'irreparable' damage and grief». CNN [Consulta: 3 setembre 2018]. Arxivat 3 de setembre 2018 a Wayback Machine.
* ↑ «Brazil museum fire: Outrage grows as government blamed for 'tragic' blaze». Arxivat de l'original el 4 setembre 2018. [Consulta: 3 setembre 2018].
* ↑ «Fire engulfs 200-year-old Brazil museum», 02-09-2018. Arxivat de l'original el 2 setembre 2018. [Consulta: 2 setembre 2018].
* ↑ «Rio's 200-year old National Museum hit by massive fire», 02-09-2018. Arxivat de l'original el 2 setembre 2018. [Consulta: 2 setembre 2018].
* ↑ «Incêndio de grandes proporções atinge o Museu Nacional, na Quinta da Boa Vista. Ainda não há informações sobre feridos ou sobre as causas do fogo, que começou após o fechamento do museu a visitantes. Instituição criada por Dom João VI tem 200 anos de história.» (en portuguès). G1, 02-09-2018 [Consulta: 2 setembre 2018]. Arxivat 2 de setembre 2018 a Wayback Machine.
* ↑ «Incêndio destrói prédio do Museu Nacional no Rio de Janeiro» (en portuguès). VEJA.com, 02-09-2018 [Consulta: 2 setembre 2018]. Arxivat 3 de setembre 2018 a Wayback Machine.
* 1 2 Phillips, Dom. «Brazil museum fire: 'incalculable' loss as 200-year-old Rio institution gutted» (en anglès), 03-09-2018. Arxivat de l'original el 3 setembre 2018. [Consulta: 3 setembre 2018].
* ↑ «Firefighters try to save relics as fire engulfs Rio museum». Arxivat de l'original el 3 setembre 2018. [Consulta: 3 setembre 2018].
* ↑ «In pictures: Brazil national museum in flames». Arxivat de l'original el 5 de setembre 2018. [Consulta: 3 setembre 2018].
* ↑ «Incêndio atinge Museu Nacional, no Rio» (en portuguès). Terra Online, 02-09-2018 [Consulta: 2 setembre 2018]. Arxivat 3 de setembre 2018 a Wayback Machine.
* 1 2 «Incêndio no Museu Nacional destrói coleções e exposições» (en portuguès). Agência Brasil, 02-09-2018 [Consulta: 2 setembre 2018]. Arxivat 3 de setembre 2018 a Wayback Machine.
* 1 2 3 «Parte do teto do Museu Nacional já desabou com incêndio» (en portuguès). ISTOÉ Independente, 02-09-2018 [Consulta: 2 setembre 2018]. Arxivat 3 de setembre 2018 a Wayback Machine.
* ↑ «Bombeiro diz que se queimou ao tentar resgatar Luzia no Museu Nacional». Arxivat de l'original el 5 setembre 2018. [Consulta: 5 setembre 2018].
* ↑ «Força de Fuzileiros da Esquadra apoia bombeiros durante incêndio no Museu Nacional». Brazilian Navy, 03-09-2018. Arxivat de l'original el 5 de setembre 2018. [Consulta: 4 setembre 2018].
* ↑ «Tensions flare after fire destroys Brazil museum in 'tragedy foretold'». Arxivat de l'original el 4 setembre 2018. [Consulta: 3 setembre 2018].